
JONIŠKIO RAJONO SAVIVALDYBĖS TARYBA

SPRENDIMAS
DĖL DIENOS IR TRUMPALAIKĖS SOCIALINĖS GLOBOS NEĮGALIESIEMS ASMENIMS TEIKIMO IR MOKĖJIMO UŽ PASLAUGAS TVARKOS APRAŠO PATVIRTINIMO

2013 m. gegužės 30 d. Nr. T-85
Joniškis


Vadovaudamasi Lietuvos Respublikos socialinių paslaugų įstatymu (Žin., 2006, Nr. 17-589), Lietuvos Respublikos Vyriausybės 2006 m. birželio 14 d. nutarimu Nr. 583 patvirtinto Mokėjimo už socialines paslaugas tvarkos aprašo (Žin., 2006, Nr. 68-2510; 2009, Nr. 27-1053) IV ir V skyriais, Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 patvirtintu  Socialinių paslaugų katalogu  (Žin., 2006, Nr. 43-1570; 2010, Nr. 83-4393), Joniškio rajono savivaldybės taryba nusprendžia
patvirtinti Dienos ir trumpalaikės socialinės globos neįgaliems asmenims teikimo ir mokėjimo už paslaugas tvarkos aprašą (pridedama).



Savivaldybės meras								 Gediminas Čepulis

PATVIRTINTA
Joniškio rajono savivaldybės tarybos
2013 m. gegužės 30 d. sprendimu Nr. T-85

DIENOS IR TRUMPALAIKĖS SOCIALINĖS GLOBOS NEĮGALIEMS
ASMENIMS TEIKIMO IR MOKĖJIMO UŽ PASLAUGAS
TVARKOS APRAŠAS

. 

.	Dienos ir trumpalaikės socialinės globos neįgaliems asmenims teikimo ir mokėjimo už paslaugas tvarkos aprašas (toliau – aprašas) reglamentuoja Joniškio rajono savivaldybėje (toliau – savivaldybė) teikiamų dienos ir trumpalaikės socialinės globos (toliau – paslaugos) neįgaliems asmenims teikimo, mokėjimo ir nutraukimo sąlygas.
.	Aprašas taikomas mokėti už tas socialines paslaugas, kurias planuoja savivaldybė, kurios yra teikiamos įstaigoje, teikiančioje socialines paslaugas (toliau – paslaugos teikėjas), ir kurių teikimas finansuojamas iš savivaldybės biudžeto ar savivaldybės biudžetui skiriamų Lietuvos Respublikos valstybės biudžeto specialiųjų tikslinių dotacijų socialinės globos paslaugoms organizuoti.
.	Dienos ir trumpalaikės socialinės globos teikimą savivaldybėje administruoja savivaldybės administracijos Socialinės paramos ir sveikatos skyrius (toliau – skyrius) vadovaudamasis Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais.
.	Apraše vartojamos sąvokos:
Šeimos nariai – sutuoktiniai arba bendrai gyvenantys asmenys arba vienas iš tėvų ir jų (jo) vaikai (įvaikiai) iki 18 metų. Į šeimos sudėtį taip pat įskaitomi nedirbantys, nesusituokę ir su kitu asmeniu bendrai negyvenantys asmenys nuo 18 iki 24 metų, besimokantys dieninėse bendrojo lavinimo mokyklose ir kitų formaliojo švietimo įstaigų dieniniuose skyriuose, taip pat asmenys nuo dieninių bendrojo lavinimo mokyklų baigimo dienos iki tų pačių metų rugsėjo 1 dienos. Vaikai, kuriems įstatymo nustatyta tvarka nustatyta globa ar rūpyba, šeimos nariams nepriskiriami.
Vienas gyvenantis asmuo – vienas gyvenantis vyresnis kaip 18 metų asmuo.
Artimi giminaičiai – tėvai ir vaikai, seneliai ir vaikaičiai, broliai ir seserys.
Kitos šiame apraše vartojamos sąvokos atitinka Lietuvos Respublikos socialinių paslaugų įstatyme ir kituose teisės aktuose apibrėžtas sąvokas.
.	Šiuo Tvarkos aprašu privalo vadovautis skyrius, seniūnijų atsakingi darbuotojai, paslaugų teikėjai ir gavėjai.

. 

.	Dienos socialinė globa – tai visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu. Paslaugos sudėtis: informavimas, konsultavimas, tarpininkavimas ir atstovavimas, bendravimas, laisvalaikio organizavimas, maitinimo organizavimas, transporto organizavimas, psichologinė pagalba, kasdienio gyvenimo įgūdžių ugdymas ir palaikymas, darbinių įgūdžių ugdymas.
.	Dienos socialinė globa pagal trukmę gali būti:
.	ne visos dienos socialinė globa – kai paslaugos asmeniui teikiamos 3 – 5 valandas per dieną, 5 dienas per savaitę;
.	dienos socialinė globa – kai paslaugos  asmeniui teikiamos 8  valandas per dieną, 5 dienas per savaitę.
.	Trumpalaikė socialinė globa – tai visuma paslaugų, kuriomis asmeniui teikiama kompleksinė, nuolatinės specialistų  priežiūros reikalaujanti pagalba. Paslaugos sudėtis: informavimas, konsultavimas, tarpininkavimas ir atstovavimas, apgyvendinimas, laisvalaikio organizavimas, maitinimo organizavimas, psichologinė pagalba, kasdienio gyvenimo įgūdžių ugdymas ir palaikymas, asmens higienos paslaugų organizavimas, sveikatos priežiūros paslaugos, darbinių įgūdžių ugdymas, ugdymo organizavimas (neįgaliems vaikams ir turintiems negalią suaugusiems asmenims iki 21 metų).
.	Teikiamos paslaugos sudėtis priklauso nuo paslaugų teikėjo galimybių, teikiamų paslaugų rūšies ir paslaugos gavėjo poreikio.

. 

. Dienos ir trumpalaikė socialinė globa teikiama neįgaliems vaikams  ir suaugusiems asmenims, deklaravusiems gyvenamąją vietą Joniškio rajono savivaldybėje, artimiausioje šias socialines paslaugas teikiančioje įstaigoje. 
Punkto pakeitimai:
Nr. T-83,
2014-06-19,
paskelbta TAR 2014-06-23, i. k. 2014-09005            
Nr. T-245,
2015-12-17,
paskelbta TAR 2015-12-21, i. k. 2015-20059            

.	Pageidaujantis gauti socialines paslaugas asmuo (vienas iš suaugusių šeimos narių) ar jo globėjas (rūpintojas) savo gyvenamosios vietos seniūnijos socialinio darbo organizatoriui pateikia: 
.	prašymą – paraišką skirti socialines paslaugas; 
.	asmens dokumento kopiją;
.	asmens neįgalumą / darbingumą patvirtinantį dokumentą;
.	gydytojo pažymą apie sveikatos būklę (forma Nr. 027/a);
.	gydytojo psichiatro išvadą dėl tinkamumo lankyti įstaigą, jei asmuo turi proto / psichikos negalią;
.	teismo sprendimo kopiją, jei asmuo pripažintas neveiksniu;
.	teismo sprendimo kopiją dėl globėjo (rūpintojo) skyrimo;
.	informaciją apie asmens (šeimos) pajamas, gautas per paskutinius  3 mėnesius iki kreipimosi mėnesio. 
.	Asmens poreikį socialinėms paslaugoms ir socialinei globai ne vėliau kaip per 30 kalendorinių dienų nuo prašymo gavimo dienos įvertina asmens  gyvenamosios vietos seniūnijos socialinio darbo organizatorius. Esant reikalui savivaldybės administracijos direktoriaus sprendimu šis terminas gali būti pratęsiamas.
.	Socialinės paslaugos skiriamos skyriaus vedėjo sprendimu per 14 kalendorinių dienų nuo socialinio darbuotojo asmens  socialinių paslaugų poreikio vertinimo išvadų pateikimo skyriaus atsakingam darbuotojui dienos.
. Asmens ir socialines paslaugas teikiančios įstaigos teisės ir pareigos, susijusios su asmens mokėjimu už socialines paslaugas, nustatomos rašytine socialines paslaugas gaunančio asmens (vieno iš suaugusių šeimos narių) ar jo globėjo (rūpintojo) ir socialines paslaugas teikiančios įstaigos sutartimi, kurioje nustatyti konkretūs asmens mokesčio už socialines paslaugas dydžiai pinigine išraiška, mokėjimo tvarka, asmens ir socialinių paslaugų įstaigos teisės ir pareigos.
Punkto pakeitimai:
Nr. T-83,
2014-06-19,
paskelbta TAR 2014-06-23, i. k. 2014-09005            

. Trumpalaikė socialinė globa teikiama neįgaliam asmeniui, kuriam  reikalinga nuolatinė priežiūra, tačiau nereikalingas intensyvus gydymas ir kurio šeimos nariai, globėjai ar rūpintojai dėl tam tikrų priežasčių (ligos, komandiruotės, atostogų, šeimos ar darbo įsipareigojimų ir kt.) laikinai negali jo prižiūrėti.
Punkto pakeitimai:
Nr. T-83,
2014-06-19,
paskelbta TAR 2014-06-23, i. k. 2014-09005            

.	Trumpalaikė socialinė globa gali būti teikiama pagal nustatytą poreikį, bet ne ilgiau kaip 6 mėnesius per kalendorinius metus.
.	Paslaugos teikėjas gali nutraukti paslaugos teikimą asmeniui  18 punkte nurodytu pagrindu, prieš tai raštu informavęs skyrių, o 18.3, 18.4, 18.5, 18.6, 18.7, 18.8 ir 18.9 punktuose nurodytais pagrindais – gavęs šio skyriaus pritarimą.
.	Paslaugos teikėjas gali nutraukti paslaugų teikimą asmeniui (šeimai), kai asmuo:
.	atsisako teikiamų paslaugų;
.	miršta;
.	yra tokios sveikatos būklės, kuri reikalauja intensyvaus gydymo;
.	yra labai agresyvus ir kelia pavojų sau ir aplinkiniams;
.	suserga užkrečiama liga;
18.6. Neteko galios nuo 2014-07-01
Punkto naikinimas:
Nr. T-83,
2014-06-19,
paskelbta TAR 2014-06-23, i. k. 2014-09005        

.	daugiau kaip 2 mėnesius nesumoka už teikiamas paslaugas;
. daugiau kaip 3 mėnesius iš eilės nelanko paslaugas teikiančios įstaigos, nenurodydamas svarbių priežasčių;
Punkto pakeitimai:
Nr. T-83,
2014-06-19,
paskelbta TAR 2014-06-23, i. k. 2014-09005            

.	praranda paslaugos gavėjo statusą, atlikus asmens (šeimos) socialinių paslaugų poreikio vertinimą.
.	Asmuo gali atostogauti ar nelankyti paslaugas teikiančios įstaigos be pateisinamos priežasties ne ilgiau kaip 3 mėnesius per kalendorinius metus.

. 

.	Asmuo moka už vieną kalendorinį mėnesį teikiamą dienos socialinę globą:
. už ne visos dienos socialinę globą:
. vienas gyvenantis asmuo moka 10 procentų savo pajamų;
. asmuo, gyvenantis šeimoje, kurios pajamos vienam šeimos nariui neviršija valstybės remiamų pajamų trigubo dydžio, moka 10 procentų asmens pajamų;
. asmuo, gyvenantis šeimoje, kurios pajamos vienam šeimos nariui viršija valstybės remiamų pajamų trigubą dydį, moka 15 procentų asmens pajamų;
Punkto pakeitimai:
Nr. T-83,
2014-06-19,
paskelbta TAR 2014-06-23, i. k. 2014-09005            

. už dienos socialinę globą:
. vienas gyvenantis asmuo moka 15 procentų savo pajamų;
. asmuo, gyvenantis šeimoje, kurios pajamos vienam šeimos nariui neviršija valstybės remiamų pajamų trigubo dydžio, moka 15 procentų asmens pajamų;
. asmuo, gyvenantis šeimoje, kurios pajamos vienam šeimos nariui viršija valstybės remiamų pajamų trigubą dydį, moka 20 procentų asmens pajamų.
Punkto pakeitimai:
Nr. T-83,
2014-06-19,
paskelbta TAR 2014-06-23, i. k. 2014-09005            

. Asmuo moka už vieną kalendorinį mėnesį teikiamą trumpalaikę  socialinę globą:
. Vienas gyvenantis asmuo moka 60 procentų savo pajamų. Tais atvejais, kai asmuo pagal Lietuvos Respublikos valstybinių šalpos išmokų įstatymą gauna slaugos ar priežiūros (pagalbos) išlaidų tikslinę kompensaciją, visa šios kompensacijos suma (100 procentų) skiriama mokėjimui už trumpalaikę socialinę globą padengti.
. Asmuo, gyvenantis šeimoje, kurios pajamos vienam šeimos nariui neviršija valstybės remiamų pajamų trigubo dydžio, moka 60 procentų asmens pajamų. Tais atvejais, kai paslaugas gaunantis asmuo pagal Lietuvos Respublikos valstybinių šalpos išmokų įstatymą gauna slaugos ar priežiūros (pagalbos) išlaidų tikslinę kompensaciją, visa šios kompensacijos suma (100 procentų) skiriama mokėjimui už trumpalaikę socialinę globą padengti.
. Asmuo, gyvenantis šeimoje, kurios pajamos viršija valstybės remiamų pajamų trigubą dydį, moka 80 procentų asmens pajamų. Tais atvejais, kai paslaugas gaunantis asmuo pagal Lietuvos Respublikos valstybinių šalpos išmokų įstatymą gauna slaugos ar priežiūros (pagalbos) išlaidų tikslinę kompensaciją, visa šios kompensacijos suma (100 procentų) skiriama mokėjimui už trumpalaikę socialinę globą padengti.
. Jei paslaugos teikėjas savo paslaugų teikimo taisyklėse yra numatęs galimybę asmeniui  maitintis savo lėšomis, mokėjimo už trumpalaikę globą dydis mažinamas 20 procentų.
Punkto pakeitimai:
Nr. T-11,
2015-02-12,
paskelbta TAR 2015-02-17, i. k. 2015-02378            

.	Mokesčio dydį už vieną kalendorinį mėnesį teikiamos dienos ir trumpalaikės socialinės globos asmeniui (šeimai) apskaičiuoja paslaugos teikėjas.
.	Mokesčio dydis už trumpiau nei vieną kalendorinį mėnesį teikiamą dienos socialinę globą nustatomas proporcingai teikiamos paslaugos trukmei.
.	Paramos teikėjas kiekvieną mėnesį suveda duomenis apie asmeniui (šeimai) suteiktas paslaugas į Socialinės paramos šeimai informacinę sistemą (SPIS).

. 

.	Asmens (šeimos) finansines galimybes mokėti už socialines paslaugas vertina ir mokesčio dydį nustato skyriaus atsakingas specialistas.   
.	Asmens (šeimos) finansinės galimybės vertinamos tuo pačiu metu, kuriuo nustatomas asmens (šeimos) socialinių paslaugų poreikis.
.	Asmens (šeimos) finansinės galimybės nevertinamos:
.	kai asmuo (šeima) teisės aktų nustatyta tvarka gauna socialinę pašalpą;
.	kai asmuo (šeima) atleidžiamas nuo mokėjimo už socialines paslaugas;
.	kai asmuo sutinka mokėti visą socialinių paslaugų kainą.
.	Socialines paslaugas gaunantis asmuo (vienas iš suaugusių šeimos narių) ar jo globėjas (rūpintojas) pagal sutartyje numatytas sąlygas praneša savivaldybei apie asmens (šeimos) pajamų, asmens turto pokyčius per šių paslaugų gavimo laiką.
.	Skyrius, gavęs informaciją apie asmens (šeimos) pajamų pokyčius per socialinių paslaugų gavimo laiką, finansines galimybes iš naujo įvertina ne vėliau kaip per 3 mėnesius nuo minėtos informacijos gavimo;
.	Skyrius turi teisę asmens, gaunančio socialines paslaugas, finansines galimybes iš naujo vertinti savo ar socialines paslaugas asmeniui teikiančios socialinių paslaugų įstaigos iniciatyva.
.	Mokesčio už socialinę globą dydis negali būti didesnis už nustatytą asmeniui teikiamų socialinės globos paslaugų kainą. Mokesčio už socialinės globos paslaugas dydis gali būti nustatytas tik pinigine išraiška. 

. 

.	Nustatant asmens (šeimos) finansines galimybes mokėti už socialines paslaugas, įskaitomos šios asmens gaunamos pajamos:
.	su darbo ar tarnybos santykiais susijusios pajamos, įskaitant išeitines išmokas ir kompensacijas;
.	individualios įmonės savininko ar tikrosios ūkinės bendrijos ir komanditinės ūkinės bendrijos tikrojo nario pajamos, gautos iš šios įmonės ar bendrijos apmokestinto pelno;
.	individualios veiklos pajamos;
.	autorinis atlyginimas;
.	išmokos žemės ūkio veiklai ar pajamos iš žemės ūkio veiklos, išskyrus pajamas iš žemės ūkio naudmenų, kurių bendras plotas neviršija 1 hektaro;
.	pensijos, pensijų išmokos ir vietoj pensijų mokamos kompensacijos, rentos (valstybinė socialinio draudimo pensija, valstybinė pensija, kompensacija už ypatingas darbo sąlygas, valstybinė signataro renta, valstybinė signataro našlių ir našlaičių renta, artistų renta (kompensacinė išmoka teatrų ir koncertinių įstaigų kūrybiniams darbuotojams), profesoriaus emerito mėnesinė išmoka, kitos išmokos, mokamos iš Valstybinio socialinio draudimo fondo biudžeto ar Lietuvos Respublikos valstybės biudžeto lėšų; pensijų išmokos, gaunamos pagal Lietuvos Respublikos pensijų kaupimo įstatymą ir Lietuvos Respublikos papildomo savanoriško pensijų kaupimo įstatymą; užsienio valstybių pensijos;
.	valstybinės šalpos išmokos, mokamos pagal Lietuvos Respublikos valstybinių šalpos išmokų įstatymą;
.	ligos, profesinės reabilitacijos, motinystės, tėvystės, motinystės (tėvystės) socialinio draudimo pašalpos, statutiniams valstybės tarnautojams mokamos išmokos ligos, motinystės, tėvystės ir motinystės (tėvystės) atveju;
.	nedarbo socialinio draudimo išmokos, mokamos pagal Lietuvos Respublikos nedarbo socialinio draudimo įstatymą;
.	palūkanos;
.	dividendai;
.	vaiko išlaikymo periodinės išmokos, mokamos pagal Lietuvos Respublikos civilinį kodeksą;
.	vaiko išlaikymo lėšos, mokamos pagal Lietuvos Respublikos vaikų išlaikymo fondo įstatymą;
	turto nuomos pajamos;
.	netekto darbingumo periodinės kompensacijos, mokamos pagal Lietuvos Respublikos nelaimingų atsitikimų darbe ir profesinių ligų socialinio draudimo įstatymą arba Lietuvos Respublikos žalos atlyginimo dėl nelaimingų atsitikimų darbe ar susirgimo profesine liga laikinąjį įstatymą;
.	žalos atlyginimo periodinės išmokos, mokamos pagal Lietuvos Respublikos civilinį kodeksą;
.	stipendija, išskyrus socialinę stipendiją;
.	transporto išlaidų kompensacija (tais atvejais, kai teikiamos transporto organizavimo paslaugos ar institucinė socialinė globa);
.	išmoka vaikui, mokama pagal Lietuvos Respublikos išmokų vaikams įstatymą.
.	Aprašo 32 punkte nurodytos pajamos įskaitomos po to, kai apmokestinamos gyventojų pajamų mokesčiu ir išskaitomos valstybinio socialinio draudimo įmokos.
.	Pajamas, numatytas aprašo 32.1–32.5, 32.9–32.12 ir 32.14–32.17 punktuose, nurodo pats asmuo (vienas iš suaugusių šeimos narių) ar jo globėjas (rūpintojas) prašyme-paraiškoje skirti socialines paslaugas.
.	Kilus įtarimui, kad asmuo (vienas iš suaugusių šeimos narių) ar jo globėjas (rūpintojas) pateikė neteisingus duomenis, asmens (šeimos) finansines galimybes mokėti vertinantis skyriaus atsakingas darbuotojas gali pareikalauti papildomų dokumentų, patvirtinančių pateiktų duomenų teisingumą.
.	Duomenys apie aprašo 32.6, 32.8, 32.13 ir 32.18  punktuose nurodytas pajamas skyrius gauna iš išmokas mokančių institucijų. 
.	Skaičiuojant asmens pajamas, imamos vidutinės 3 paskutinių iki kreipimosi dėl socialinių paslaugų skyrimo mėnesių pajamos, nurodytos aprašo 32.1–32.19  punktuose.
.	Skaičiuojant vienam šeimos nariui tenkančias pajamas, kai socialinės paslaugos teikiamos šeimoje gyvenančiam asmeniui, vidutinės šio asmens 3 paskutinių iki kreipimosi dėl socialinių paslaugų skyrimo mėnesių pajamos ir visų šeimos narių 3 mėnesių pajamos dalijamos iš visų šeimos narių skaičiaus.
.	Jeigu asmens (šeimos) pajamos tą mėnesį, nuo kurio pradėtos gauti socialinės paslaugos, palyginti su praėjusiais 3 mėnesiais, pasikeitė, asmens (šeimos) pajamos per mėnesį apskaičiuojamos pagal to mėnesio pajamas.
.	Apskaičiuotas darbo užmokestis, užmokestis už prastovas ne dėl darbuotojo kaltės ir užmokestis už kasmetines atostogas, pensijos, pensijų išmokos ir vietoj pensijų mokamos kompensacijos, rentos, valstybinės šalpos išmokos, ligos, profesinės reabilitacijos, motinystės, tėvystės ir motinystės (tėvystės) socialinio draudimo pašalpos, nedarbo socialinio draudimo išmokos, stipendijos, kitos kas mėnesį gaunamos pajamos įskaitomos į pajamas tų mėnesių, už kuriuos jos paskirtos.
.	Vaiko išlaikymo periodinės išmokos, mokamos pagal Lietuvos Respublikos civilinį kodeksą, įskaitomos į pajamas tų mėnesių, per kuriuos jos išmokėtos.
.	Pajamos iš žemės ūkio veiklos ir išmokos žemės ūkio veiklai nustatomos tik tada, kai yra šios veiklos apskaitos dokumentai.

. 

.	Asmuo, pageidaujantis gauti socialines paslaugas nemokamai ar mokėti ne visą socialinių paslaugų kainą, savivaldybės administracijos direktoriui pateikia prašymą, kurį svarsto Joniškio rajono savivaldybės Socialinės paramos teikimo komisija (toliau – komisija).
.	Komisija klausimą dėl asmens visiško ar laikino atleidimo nuo mokesčio už socialines paslaugas svarsto, įvertindama aplinkybes, turinčias įtaką paslaugų gavėjo finansinėms galimybėms mokėti už socialines paslaugas, ir pateikia siūlymą savivaldybės administracijos direktoriui dėl atleidimo nuo mokesčio tam tikru laikotarpiu, bet ne ilgiau kaip kalendoriniams metams.
.	Asmuo nuo mokesčio už socialines paslaugas atleidžiamas ar mokestis jam sumažinamas savivaldybės administracijos direktoriaus įsakymu.

. 

.	Šio aprašo nuostatos netaikomos asmenims, pradėjusiems gauti paslaugas iki 2006 m. liepos 1 d., išskyrus tuos atvejus, kai mokesčio už socialines paslaugas dydis asmeniui pagal teisės aktus ir savivaldybės nustatytas taisykles, galiojusias iki 2006 m. liepos 1 d., didesnis, negu nustatyta šiame apraše.
.	Šis aprašas gali būti keičiamas ar pildomas savivaldybės tarybos sprendimu.
_____________________

Dienos ir trumpalaikės socialinės globos 
neįgaliems asmenims teikimo ir mokėjimo tvarkos aprašo
 priedas





20__ m. ________________ d. Nr.
Joniškis

Joniškio rajono savivaldybės administracija (toliau – savivaldybė), atstovaujama Socialinės paramos ir sveikatos skyriaus vedėjo________________________________, veikiančio pagal 
(vardas, pavardė)
savivaldybės administracijos direktoriaus įgaliojimą, ir________________________________________________________________________
(Vardas, pavardė, asmens kodas, adresas)
(toliau – paslaugų gavėjas), vadovaudamiesi Joniškio rajono savivaldybės tarybos 20__ m. sprendimu Nr. T- _____ „Dėl Dienos ir trumpalaikės socialinės globos neįgaliems asmenims teikimo ir mokėjimo tvarkos aprašo patvirtinimo“ ir Joniškio rajono savivaldybės administracijos Socialinės paramos ir sveikatos skyriaus vedėjo 20__ m. spendimu Nr._____, sudarė šią finansinių galimybių ir mokėjimo už socialinę globą sutartį (toliau – sutartis):

. 

Šia sutartimi savivaldybė įsipareigoja skirti socialinę globą ir apskaičiuoti finansines galimybes mokėti už teikiamas paslaugas, o paslaugų gavėjas –  mokėti už socialinę globą sutartyje numatyta tvarka ir sąlygomis.

. 

.	Savivaldybė įsipareigoja:
	organizuoti _______________________________ socialinę globą ______________.
(įrašyti dienos, ne visos dienos, trumpalaikės) (socialinę globą teikianti įstaiga)
.	gavus informaciją apie asmens (šeimos) pajamų pokyčius per socialinės globos teikimo laiką, finansines galimybes vertinti iš naujo  ne vėliau kaip per tris mėnesius nuo minėtos informacijos gavimo.
.	laikytis konfidencialumo, bendradarbiavimo ir tarpusavio supratimo, pagalbos principų.
.	Paslaugų gavėjas įsipareigoja:
.	mokėti už socialinę globą;
.	pateikti būtinus dokumentus ir kitą informaciją, reikalingą socialinės globos poreikiui nustatyti ar socialinės globos paslaugų teikimo tęstinumui užtikrinti (apie save, šeimos narius, gaunamas pajamas ir t. t.), atsakyti už jos teisingumą;
.	pranešti paslaugų teikėjui apie asmens (šeimos) pajamų pokyčius per šių paslaugų gavimo laiką.

. 

.	Savivaldybė turi teisę:
.	reikalauti, kad paslaugų gavėjas pateiktų būtinus dokumentus ir teisingą informaciją, reikalingą socialinės globos poreikiui nustatyti ar paslaugų tęstinumui užtikrinti;
.	vertinti finansines galimybes iš naujo savo ar socialinę globą paslaugų gavėjui teikiančios įstaigos iniciatyva;
.	nutraukti sutartį vadovaudamasi Dienos ir trumpalaikės socialinės globos neįgaliems asmenims teikimo ir mokėjimo už paslaugas tvarkos aprašu.
.	Paslaugų gavėjas turi teisę:
.	gauti teisingą, išsamią, tikslią ir aiškią informaciją apie socialinės globos teikimą, jos kainas, mokėjimo už jas tvarką;
.	prašyti pakeisti socialinės globos teikimo sutartį atsižvelgiant į jo sveikatos būklę ir kitas svarbias priežastis; 
.	savo noru atsisakyti teikiamų paslaugų;
.	kreiptis į Joniškio rajono savivaldybės administracijos direktorių, dėl mokesčio už socialinę globą sumažinimo ar atleidimo.

. 

.	Paslaugų gavėjo finansinės galimybės mokėti už socialines paslaugas yra _____ Lt.
.	Šalims pasirašius šią sutartį už socialines paslaugas, paslaugų gavėjas moka ____ procentų. paslaugos kainos. Mokėjimas vykdomas iki kito mėnesio 20 d.
.	Paslaugų gavėjas, laiku nesumokėjęs už suteiktas paslaugas, paslaugų teikėjui moka 0,01 proc. dydžio delspinigius už kiekvieną uždelstą dieną.
.	Paslaugų gavėjui trumpiau nei vieną kalendorinį mėnesį teikiamos dienos socialinės globos mokesčio dydis nustatomas proporcingai teikiamos paslaugos trukmei.
.	Mokestis už suteiktas socialines paslaugas mokamas socialinę globą teikiančiai įstaigai.

. 

.	Sutartis, pasikeitus asmens (šeimos) finansinėms galimybėms mokėti už socialinę globą ar teisės aktams, reglamentuojantiems, mokėjimo už socialinę globą dydį, turi būti keičiama arba pildoma.
.	Už šios sutarties įsipareigojimų nevykdymą abi šalys atsako Lietuvos Respublikos įstatymų nustatyta tvarka. Ginčai dėl šios sutarties vykdymo sprendžiami šalių susitarimu, o nepasiekus susitarimo – įstatymų nustatyta tvarka.
.	Sutartis sudaroma dviem egzemplioriais ir įteikiama kiekvienai šaliai.
.	Sutartis įsigalioja nuo jos pasirašymo dienos ir galioja iki visiško sutarties prievolių įvykdymo.
Socialinės paramos ir sveikatos skyriaus vedėjas(-a)		Paslaugų gavėjas

____________________________________	_____________________________________
(Parašas, vardas, pavardė)                               A.  V.          	                                      (Parašas, vardas pavardė)


Sutartis pakeista (papildyta) _________________________________________________
(nurodyti, kurios pirminės šios sutarties sąlygos pakeistos,
________________________________________________________________________________
taip pat datą ir teisinį pagrindą)
________________________________________________________________________________

Socialinės paramos ir sveikatos skyriaus vedėjas(-a)     (Parašas)	(Vardas ir pavardė)
A.	V.
Paslaugų gavėjas	        (Parašas)	(Vardas ir pavardė)

Sutartis pakeista (papildyta) __________________________________________________
(nurodyti, kurios pirminės šios sutarties sąlygos pakeistos,
________________________________________________________________________________
taip pat datą ir teisinį pagrindą)
________________________________________________________________________________

Socialinės paramos ir sveikatos skyriaus vedėjas(-a)       (Parašas)		(Vardas ir pavardė)
A.	V.

Paslaugų gavėjas	           (Parašas)		(Vardas ir pavardė)


Sutartis nutraukta __________________________________________________________
(nurodyti datą ir teisinį pagrindą)
________________________________________________________________________________

Socialinės paramos ir sveikatos skyriaus vedėjas (-a)    (Parašas)		(Vardas ir pavardė)
A.	V.

Paslaugų gavėjas	         (Parašas)		(Vardas ir pavardė)

______________________


Pakeitimai:

1.

                    Joniškio rajono savivaldybės taryba, Sprendimas
                
Nr. T-83,
2014-06-19,
paskelbta TAR 2014-06-23, i. k. 2014-09005                
Dėl Joniškio rajono savivaldybės tarybos 2013 m. gegužės 30 d. sprendimo Nr. T-85 „Dėl Dienos ir trumpalaikės socialinės globos neįgaliems asmenims teikimo ir mokėjimo už paslaugas tvarkos aprašo patvirtinimo“ pakeitimo

2.

                    Joniškio rajono savivaldybės taryba, Sprendimas
                
Nr. T-11,
2015-02-12,
paskelbta TAR 2015-02-17, i. k. 2015-02378                
Dėl Joniškio rajono savivaldybės tarybos 2013 m. gegužės 30 d. sprendimo Nr. T-85 „Dėl Dienos ir trumpalaikės socialinės globos neįgaliems asmenims teikimo ir mokėjimo už paslaugas tvarkos aprašo patvirtinimo“ pakeitimo

3.

                    Joniškio rajono savivaldybės taryba, Sprendimas
                
Nr. T-245,
2015-12-17,
paskelbta TAR 2015-12-21, i. k. 2015-20059                
Dėl Joniškio rajono savivaldybės tarybos 2013 m. gegužės 30 d. sprendimo Nr. T-85 „Dėl Dienos ir trumpalaikės socialinės globos neįgaliems asmenims teikimo ir mokėjimo už paslaugas tvarkos aprašo patvirtinimo“ pakeitimo

